
ŠAKIŲ RAJONO SAVIVALDYBĖS TARYBA

SPRENDIMAS

DĖL ILGALAIKIO MATERIALIOJO TURTO PERDAVIMO LAIKINAI NEATLYGINTINAI VALDYTI IR NAUDOTIS LABDAROS IR PARAMOS FONDUI ŠAKIŲ BENDRUOMENĖS CENTRAS
2012 m. liepos 26 d. Nr. T-287
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 13 str. 1 d. 3 p., rajono savivaldybės tarybos 2005 m. gruodžio 22 d. sprendimu Nr. T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į labdaros ir paramos fondo Šakių bendruomenės centro 2012 m. liepos 4 d. prašymą, nusprendžia:

1.
Perduoti labdaros ir paramos fondui Šakių bendruomenės centras laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausantį ilgalaikį materialųjį turtą – baidarę „Kiwi“, kurios inventorinis Nr. 163997, įsigijimo vertė – 2000,00 Lt, likutinė vertė – 556,66 Lt (2012-08-30). 


2.
Įgalioti rajono savivaldybės administracijos direktorių sudaryti ir pasirašyti perduodamo ilgalaikio materialiojo turto panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr. T-359 patvirtintas sutarties ir perdavimo-priėmimo akto formas. 

